Guljelm Radoja

Guljelm Radoja (2 korrik 1945 - 5 maj 2021) ishte një aktor shqiptar i filmit dhe teatrit. Pas përfundimeve studimeve të larta në Institutin e Lartë të Arteve (sot Akademia e Arteve) për Dramaturgji në vitin 1972, fillon punën si aktor profesionist në teatrin e Librazhdit. Më pas largohet nga ky teatër për të punuar si aktor dhe regjisor pranë Teatrit "Bylis" të qytetit të Fierit dhe më pas si aktor në Teatrin "Aleksandër Mojsiu" në Durrës. Ndër interpretimet e tij në teatër mund të përmendim rolet e tij në dramat “Bourgeois Wedding” e Bertold Brehtit, “Me syrin e një klouni” e Heinrich Bëllit, “Trojanët” e Vasilis Theodoropulosit etj.

Në kinematografi ai ka luajtur më shumë se 30 role. Roli i i tij i parë ishte ai i inxhinnierit të pyjeve në filmin "Gjurma" në vitin 1970. Më tej do të vazhdonin një sërë rolesh të tjera si roli i Tenente Gruabardhit në filmin "Në fillim te verës" në vitin 1975, roli i Stefan Bardhit në filmin "Mësonjëtorja" në vitin 1979, roli i Petro Nini Luarasit në filmin "Kush vdes në këmbë" në vitin 1984, roli i priftit në filmin "Kthimi i ushtrisë së vdekur" në vitin 1989, roli i prokurorit në filmin "Kolonel Bunker" në vitin 1998, etj.

Për meritat e tij artistike Guljelm Radoja është nderuar me titullin "Artist i Merituar".

 Jeta e mëvonshme dhe vdekja 
Radoja jetonte në Durrës. Ai u nda nga jeta më 5 maj 2021 nga Covid-19 në siptalin Shefqet Ndroqi në Tiranë.

 Filmografia 
Dashuria s'mjafton (2019) Babai i Albanit
Në kërkim të kujt (2011) serial
Der Albaner (Shqiptari) - (2009), Babai i Etlevës
Kronikë provinciale (2009)
Njerez dhe Fate - (2001-2003) mini-seri
Unë ti dhe Kasandra - (1999) (TV) 
Dasma e Sakos - (1998) , Djali i Sakos
Kolonel Bunker - (1998)
Dashuria e fundit - (1995)  
Nekrologji - (1994) 
Vdekja e burrit - (1992)
Kthimi i ushtrisë së vdekur - (1989) ....Prifti
Flutura në kabinën time - (1988) ...Shef Marku
Eja! - (1987) ...Lirimi
Vrasje në gjueti - (1987) ...Pertefi
Asgjë nuk harrohet - (1985) ....Peshkatari
Mondi dhe Diana - (1985) ....Babai i Mondit
Të paftuarit - (1985), Mjeku
Vendimi - (1984) .... Leçiano
Kush vdes në këmbë - (1984) ....Petro Luarasi
Gracka - (1983) ....Refiku, radisti
Era e ngrohtë e thellësive - (1982) (TV) ....Rexhepi
Rruga e lirisë - (1982), Aleksi
Nëntori i dytë - (1982) ....Lym Kepi
Gëzhoja e vjetër - (1980) ....Servet Saraçi
Goditja (1980) - (TV) ...Agimi
Dorina (1979) - (TV) ...Viktori
Mësonjtorja - (1979) ....Stefan Bardhi
Gjeneral gramafoni - (1978) ....Zoti Alberto
Në pyjet me borë ka jetë - (1978) ....Inxhinieri
I treti - (1978), Major Kelli
Shembja e idhujve - (1977), Arkeologu
Zani partizani - (1976) (TV) .... Komisari
Gjenerali i ushtrisë së vdekur - (1976) ....
Dimri i fundit - (1976) ....Togeri gjerman
Në fillim të verës - (1975), Tenente Aleko Gurabardhi
Shtigje lufte - (1974), Tafa, fotografi
Gjurma - (1970), inxhinier

 Referime 

Kategoria:Aktorë shqiptarë
Kategoria:Njerëz nga Shkodra
Kategoria:Lindje 1945
Kategoria:Vdekje 2021